### | | | | --- | --- | | | | | --- | | **Byråd** 24. januar 2017 Sagsnr. 710-2017-3168 Dok.nr. Tammy Skov DPJMH | | 11.                 Opslag af stillingen som direktør for Teknik og Kultur - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

Direktør for Teknik og Kultur Robert Jørgensen har fået nyt
arbejde og fratræder sin stilling ved udgangen af februar 2017.

Ifølge Favrskov Kommunes kompetenceplan er det Byrådet, der
træffer den endelige beslutning om ansættelsen af en ny direktør efter
indstilling fra det af Byrådet nedsatte ansættelsesudvalg.

**VURDERING**

I forbindelse med, at stillingen
blev opslået for ca. halvandet år siden drøftede kommunaldirektøren den
overordnede ledelsessituation i [adresse] med borgmesteren og gruppeformændene
for de politiske partier. Der var på daværende tidspunkt bred enighed om at
fastholde den nuværende overordnede organisering med en direktion bestående af
kommunaldirektøren og fire direktører samt i store træk fastholde den nuværende
overordnede opgavefordeling mellem forvaltningerne.

Med baggrund i disse drøftelser
anbefaler kommunaldirektøren, at stillingen som direktør for Teknik og Kultur
opslås eksternt, og at ansættelsesprocessen tilrettelægges, så tiltrædelse af
ny direktør for Teknik og Kultur kan ske pr. 1. juni 2017.

På den baggrund foreslås, at
Byrådet bemyndiger kommunaldirektøren til at indlede ansættelsesprocessen,
herunder udpege ledelses- og medarbejderrepræsentanter til ansættelsesudvalget,
indgå aftale med konsulentfirma mv.

Ved ansættelse af ny direktør er
der praksis for, at den politiske repræsentation i ansættelsesudvalget består
af borgmesteren, yderligere et medlem af Økonomiudvalget samt udvalgsformændene
for det/de pågældende udvalg.

Ifølge Favrskov Kommunes
kompetenceplan er det kommunaldirektørens opgave at sikre opgavevaretagelsen i
perioden, indtil en ny direktør kan tiltræde.

**ØKONOMI**

Det forventes at de samlede udgifter til annoncering,
konsulentbistand mv. i forbindelse med ansættelsen af ny direktør for Teknik og
Kultur udgør ca. 250.000 kr. Udgifterne foreslås finansieret delvist af det
beløb, som frigøres ved stillingsledighed i minimum tre måneder samt delvist
inden for administrationens decentraliseringsaftale.

**INDSTILLING**

Kommunaldirektøren indstiller til Byrådet:

1.    At det godkendes, at stillingen
som direktør for Teknik og Kultur opslås eksternt med henblik på
tiltrædelse pr. 1. juni 2017.

2.    At den politiske
repræsentation i ansættelsesudvalget udgøres af borgmesteren, Keld Møller
fra Økonomiudvalget samt formændene for henholdsvis Teknik- og Miljøudvalget og
Kultur- og Fritidsudvalget.

3.    At kommunaldirektøren
bemyndiges til at udpege direktør-, chef- og medarbejderrepræsentanter til
ansættelsesudvalget.

4.    At ansættelsesudvalget
bemyndiges til at godkende job- og personprofil, stillingsopslag og
tidsplan.

4.    At kommunaldirektøren
bemyndiges til at indgå aftale med et eksternt konsulentfirma om at medvirke
ved rekrutteringen.

5.    At kommunaldirektøren
bemyndiges til at forhandle ansættelsesvilkår for den kommende direktør for
Teknik og Kultur.

**BESLUTNING**